‘กองกิมจิ’ผลตอบแทนแผ่ว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — กองทุนเกาหลีใต้เริ่มหัวทิ่มผลตอบแทนขยับลง หลังตลาดคลายกังวลมาตรการรัฐบาลเกาหลีใต้คุมเข้มเงินวอน บลจ.ยังดาหน้าออกกองทุนขาย
นายไตรพิชิต วัฒนวิจิตร ผู้ช่วยกรรมการผู้จัดการ สายงานจัดการลงทุน บริษัทหลักทรัพย์จัดการกองทุน (บลจ.) นครหลวงไทย เปิดเผยว่า แนวโน้มอัตราผลตอบแทนของการลงทุนในตลาดพันธบัตรเกาหลีใต้มีการปรับตัวลงจากสัปดาห์ก่อนประมาณ 0.20.3% หลังจากตลาดคลายความกังวลจากมาตรการของรัฐบาลเกาหลีใต้เกี่ยวกับมาตรการการลดความผันผวนของกระแสเงินทุนไหลเวียนต่อค่าเงินวอน โดยจำกัดการซื้อขายสัญญาล่วงหน้าสกุลเงิน (Forward Contract) และตราสารอนุพันธ์ของธนาคารในประเทศ 50% และธนาคารต่างประเทศที่มีสาขาในเกาหลีใต้ไม่เกิน 250% ของเงินทุนจดทะเบียน ที่จะมีผลในเดือน ต.ค.นี้ ทำให้ต้นทุนการป้องกันความเสี่ยงอัตราแลกเปลี่ยนค่าเงินเหรียญสหรัฐกับค่าเงินวอนมีสูงขึ้น ขณะที่ผลตอบแทนพันธบัตรเกาหลีใต้ปรับตัวเล็กน้อย 
นายธีรนาถ รุจิเมธาภาส กรรมการผู้จัดการ บลจ.ทิสโก้ ก่อนหน้านี้ กองทุนที่ลงทุนในพันธบัตรเกาหลีใต้จะได้ผลตอบแทนเพิ่มจากการป้องกันความเสี่ยงอัตราแลกเปลี่ยน เนื่องจากความกังวลว่าจะเกิดสงครามในคาบสมุทรเกาหลี แต่เมื่อตลาดคลายความกังวลลง รวมทั้งคลายความกังวลต่อมาตรการลดความผันผวนค่าเงินวอนของรัฐบาลเกาหลีใต้ ที่มีข่าวลือออกมาตั้งแต่ 2 สัปดาห์ก่อน ทำให้หลังจากนี้สถานการณ์น่าจะเริ่มเข้าสู่ภาวะปกติ
เช่นเดียวกับนายสมชัย บุญนำศิริ กรรมการผู้จัดการ บลจ.กรุงไทย กล่าวว่า ผลตอบแทนจากการลงทุนในกองทุนพันธบัตรรัฐบาลเกาหลีใต้มีแนวโน้มปรับลดลง อย่างไรก็ตาม ยังมีส่วนต่างกับพันธบัตรในประเทศประมาณ 0.30.5% ทำให้นักลงทุนยังสนใจลงทุนอยู่
ก่อนหน้านี้ บลจ.กสิกรไทย ต้องปรับลดประมาณการผลตอบแทนของกองทุนเปิดเค พันธบัตรเกาหลี อายุ 12 ปี ลงเหลือ 2.22.6% ต่อปี จากเดิมที่กำหนดไว้ที่ 2.32.7% ต่อปี
ทั้งนี้ ในสัปดาห์นี้ บลจ.หลายแห่งยังคงเสนอขายกองทุนพันธบัตรเกาหลีใต้อย่างต่อเนื่อง อาทิ บลจ.นครหลวงไทย เปิดขายกองทุนอายุ 12 เดือน อัตราผลตอบแทนประมาณ 2.2% ต่อปี 
บลจ.ทหารไทย เปิดขาย 3 กองทุน อายุ 6 เดือน ผลตอบแทน 1.75% อายุ 10 เดือน ผลตอบแทน 2.15% ต่อปี และอายุ 1 ปี 11 เดือน ผลตอบแทน 2.6% ต่อปี 
บลจ.กรุงไทย เปิดขายกองทุนอายุ 4 เดือน ลงทุนผสมระหว่างพันธบัตรเกาหลีใต้ 75% และเงินฝากในสหรัฐอาหรับเอมิเรตส์ (ยูเออี) 25% ให้ผลตอบแทน 1.3% ต่อปี